| *Pulmonaria longifolia* |
| --- |
| *Pulmonaria longifolia* |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Lamiales |
| Familia: | Boraginaceae |
| Subfamilia: | Boraginoideae |
| Xénero: | *Pulmonaria* |
| Especie: | ''***P. longifolia''*** |

 |
| Nome binomial |
| ''***Pulmonaria longifolia''***(Bastard) Boreau |

***Pulmonaria longifolia*** é unha planta da familia das boraginaceae.

Detalle da flor.
Vista da planta.

Descrición
----------

Planta perenne, hirsuta, cespitosa. Follas grandes lanceoladas, estreitadas gradualmente dun corto pecíolo, manchadas de branco, ás veces de verde. Flores de 8-12 mm, vermellas, logo violetas ou azuladas, en forma de funil, dispostas en inflorescencias máis densas que *Pulmonaria affinis*, que ademais ten as follas basais máis anchas e moi bruscamente estreitadas en pecíolo. Dentes calicinos a metade de longo que o tubo do cáliz.

Distribución e hábitat
----------------------

Gran Bretaña, Francia, España e Portugal. No estrato harbáceo de bosques caducifolios fundamentalmente atlánticos (pisos montano e subalpino, sobre chans que sempre manteñen a humidade edáfica, entre o nivel do mar e 2.000 m.)

Ecoloxía
--------

No New Forest en Inglaterra, *P. longifolia* comparte o seu hábitat con *Narcissus pseudonarcissus*, *Hyacinthoides non-scripta*, *Oxalis acetosella* , *Melittis melissophyllum*, *Anemone nemorosa* e *Aquilegia vulgaris*.

Importancia económica e cultural
--------------------------------

Usos
Expectorante, demulcente, remineralizante (silicoterapia) e antigonadotrofra. En etnofarmacoloxía utilízase como antidiarreica, antihemorroidal e como diurética. En uso tópico como cicatrizante e antiinflamatoria. Parte utilizada:as follas. Dose:Infuso ao 2%, 2-3 cuncas/día, en tratamentos descontinuos. Por conter alcaloides e pirrolizídinicos, eventualmente hepatotóxicos e canceríxenos, a planta hai que utilizala con precaución e en tratamentos descontinuos.

Principios activos
Mucílagos; poligalacturonanos, arabinogalactanos, ramnogalacturonanos. Flavonoides: rutósido, isoquercitrósido, quercitrinósido, astragalósido, e os seus aglucons (quercetol e kaempferol). Alantoína. Rosaponina. Ácidos fenólicos (ácido ascórbico, ácido silícico, sales de potasio e calcio. Taninos. Alcaloides pirrolizidínicos.

Taxonomía
---------

*Pulmonaria longifolia* foi descrita por (Bastard) Boreau e publicada en *Fl. Centre France, ed. 3* [Boreau] 2: 460. 1857

Citoloxía

Número de cromosomas de *Pulmonaria longifolia* (Fam. Boraginaceae) e taxóns infraespecíficos: 2n=14

Etimoloxía

***Pulmonaria***; nome xenérico que deriva do latín *pulmo*. Nos tempos da maxia simpática, as follas ovais manchadas de *P. officinalis* representaban a enfermidades simbólicas, pulmóns ulcerados e, polo tanto, utilizábase para tratar infeccións pulmonares. En moitos idiomas o seu nome común está asociado ao pulmón, como en inglés "lungwort", en alemán "lungenkraut", ou en galego "herba dous bofos" (pulmóns dos animais). Noutras linguas da Europa do Leste, o nome común deriva dunha palabra para mel, e.x. en ruso "*medunitza*" e en polaco "miodunka".

***longifolia***: epíteto latíno que significa "con grandes follas"

Sinonimia

* *Pulmonaria angustifolia* auct. pro parte, non L.
* *Pulmonaria angustifolia* L. subsp. *longifolia* (Bastard) P.Fourn.
* *Pulmonaria vulgaris* auct. pro parte
* *Pulmonaria vulgaris* Mérat pro parte

Notas
-----

1. ↑  Polunin, O. (1988). *Guía fotográfica de las flores silvestres de España y de Europa*. Barcelona:Omega. ISBN 84-282-0857-3.
2. ↑  Bautista Peris, J.; Stübing G. Romo A. (2001). *Plantas Medicinales de la Península Ibérica e Islas Baleares*. Madrid:Jaguar. ISBN 84-89960-51-6 `|isbn=` incorrecto: checksum (Axuda).
3. ↑  "*Pulmonaria longifolia*". *Tropicos.org. Missouri Botanical Garden*. Consultado o 22 de septiembre de 2013.
4. ↑  Estudio cariológico de Boraginaceae españolas. IV. Luque, T. (1989) Bol. Soc. Brot. ser. 2 62: 211-220
5. ↑  En Epítetos Botánicos
6. ↑  "Pulmonaria longifolia". *Flora Europaea*.